《题小鸾所居疏香阁（三首） 次长女昭齐韵》
明代·沈宛君

旭日初升榥，瞳眬映绮房。
梨花犹梦雨，宿蝶半迷香。
轻阴笼霞彩，繁英低飘翔。
待将红袖色，帘影一时芳。
海棠还折取，拂镜试新妆。
新妆方徐理，窗外弄莺簧。

作者简介：（1590—1635）苏州府吴江人，字宛君。山东副使沈珫之女，工部郎中叶绍袁之妻。工诗词，生三女皆能诗，母女相与题花赋草。因女死神伤而卒。绍袁集妻女之作，编为《午梦堂十集》。